Eile oli linnavalitsuse istung. Täna külastab linnapea Margi Ein Riigikogu istungit, et kuulata Eestimaa Rahvaliidu fraktsiooni poolt algatatud Riigikogu otsuse "Kohalike omavalitsuste finantsolukorra parandamisest" eelnõud, mille ettekandjaks on Janno Reiljan ja kaasettekandjaks rahanduskomisjoni esimees Meelis Atonen. Linnapea Margi Ein osaleb täna ka Eesti Linnade Liidu juhatuse koosolekul. Täna on Põltsamaa muusikakoolis linnavolikogu haridus, kultuuri ja spordikomisjoni koosolek. Homme on Põltsamaal maakonna gümnaasiumiõpilaste kõnevõistlus. Neljapäeval kell 15 toimub kultuurikeskuse II korrusel J. Kuperjanovi tn 2 ja 2A kinnistu detailplaneeringu lähteseisukohtade ja eskiislahenduse tutvustamiseks avalik arutelu.